Kochpott

Ene Pott es jet, wo de jet eren dun kanns. För jewöhnlich bruch mer ene Pott för et Esse ze maache, zom Beispill för ze Koche, zem Broode odder zem Schmore. Avver mer säät "Pott" och för ander Jedöhnß, wie beim Blomepott odder för der Pott vum Uußpuff. Dowääje luur der och "Pott (Wat es dat?)" aan.

Kochpött jitt et zick de Brongsezick. Domols hät mer se us Brongs jemaat. Schpääder us Kopper, un dann Iese, zolez us Schtoohl odder och janz neu us Jlaaß. 

Ene Pott för dodren ze Koche hät zwei Jreff aan de Sigge. Hät hä bloß eine, dann häß de n Pann odder en Schäpp. Jede jode Pott häd ene Deckel. Met däm Deckel kannß de n zo maache. Düüre Pött han hückzedachß alld enß en Scheesch us Tefflonn odder su e Jedöhns, domet dat Jemöhß, wat de dren kochß, der nid aanbrennt.

Jet Besonders es der Römerpott. Dä es us Ton jemaat för en der Backovve ze don.

Saachjrupp:Kösch